b'\n_START_ARTICLE_\nS\xc3\xb8rlandets football liga\n_START_PARAGRAPH_\nS\xc3\xb8rlandets football liga (SFL) var en amerikansk fotball-liga p\xc3\xa5 S\xc3\xb8rlandet, startet i 2004._NEWLINE_I 2003 startet planene p\xc3\xa5 S\xc3\xb8rlandet med realisering av en egen 9-manns liga. Bak sto Kristiansand Gladiators og Arendal Wildcats. Etter en langvarig feide med Norges Amerikansk Fotballforbund (Noaff) rundt bruken av importspillere, s\xc3\xa5 bestemte de to s\xc3\xb8rlandslagene seg for \xc3\xa5 bryte med forbundet, og lage en egen tilpasset 9 manns liga med lag fra region s\xc3\xb8r._NEWLINE_Opplegget skilte seg ut med blant annet et forbud mot importspillere, 9-manns lag, kortere spilletid og ikke mist kortere reisetid lagene seg i mellom. Det var ogs\xc3\xa5 noe forenklet i forhold til oppmerking samt dommerbesetning. Alt i alt s\xc3\xa5 gjorde man endringer basert p\xc3\xa5 hva som kunne forenkle sporten p\xc3\xa5 norsk niv\xc3\xa5. Planen lyktes til fulle, og fra \xc3\xa5 v\xc3\xa6re kun et lag i Agder med ca. 25 medlemmer, s\xc3\xa5 vokste SFL seg til \xc3\xa5 telle over 100 aktive ut\xc3\xb8vere. Felles for de fleste ut\xc3\xb8verne var nok at man i langt st\xc3\xb8rre grad klarte \xc3\xa5 kombinere gleden ved amat\xc3\xb8ridrett, samt opprettholde et vist sportslig niv\xc3\xa5._NEWLINE_Shannon Currie, Allan Wetrhus og J\xc3\xb8rgen Benestad-Johansen, var sentrale skikkelser i oppbyggingen av milj\xc3\xb8et. I 2004 var planene ett faktum og de f\xc3\xb8rste kampene i SFL ble satt i gang. Rogalandsbaserte Gandal Giants og Stavanger Eagles ble ogs\xc3\xa5 innlemmet i ligaen, som fra f\xc3\xb8r av telte nevnte Wildcats og Gladiators, samt rekruttlaget til Wildcats ved navn Arendal Panthers. Rekruttl\xc3\xb8aget til Gladiators, Otra Raiders ble ogs\xc3\xa5 med. S\xc3\xb8gne Stallions deltok ogs\xc3\xa5 i den aller f\xc3\xb8rste sesongen av SFL._NEWLINE_Ligaen som ble dominert av Gandal Giants (mestere 3 \xc3\xa5r p\xc3\xa5 rad) s\xc3\xa5 sin ende i 2006 grunnet interne stridigheter lagene imellom.'